Hareides forlovede leder avisboikott mot Breivik
Gruppen «Vi som boikotter aviser med abb avbildet på forsiden» har nå rundt 300 medlemmer på nettsamfunnet Facebook. Blant dem er flere fremtredende KrF-politikere, blant annet stortingsrepresentant Laila Dåvøy og byråd i Bergen, Filip Rygg. Hareides politiske rådgiver Marit Brandt Lågøyr og flere andre rådgivere i KrFs stortingsgruppe står også på medlemslisten.- Mitt utgangspunkt er at jeg synes mediene har overdrevet bildebruken av gjerningsmannen. Dette har irritert meg i lang tid og jeg ønsker å sende et signal til avisene, sier Lisa Maria Larsen til VG Nett. - Når jeg reagerer så sterkt på at vi hele tiden får ansiktet hans opp i vårt ansikt, så tenker jeg spesielt på hva pårørende og ofre må gjennomgå dag ut og dag inn, sier hun. FØLG VÅRT DIREKTESTUDIO:BREIVIK FORTSETTER FORKLARINGEN - Jeg leser aviser hver dag. Her har jeg ikke registrert at jeg er blitt meldt inn, sier Dåvøy, som legger til at hun vil melde seg ut av gruppen. Heller ikke Filip Rygg er klar over at han er medlem av boikott-gruppen. Han opplyser til VG Nett at det overhodet ikke er aktuelt å støtte en slik gruppe.Det var i august i fjor at Knut Arild Hareide (39) forlovet seg med Lisa Maria Larsen (28). KrF-partilederen valgte et utradisjonelt frieri da han plasserte ringen i en dropseske. Paret har invitert over 100 gjester til bryllupet som skal holdes på Moi i Rogaland 23. juni i år. Artisten Elvira Nikolaisen, som er en venn av paret, skal opptre. Også hun er innmeldt i Larsens avisboikott-kampanje. Læreren Lisa Maria Larsen har selv en fortid som KrF-politiker, men har ingen verv i partiet nå. KrF-Hareide om forloveden Lisa Marie:- Hun har gitt meg entusiasme og glød
Forloveden til Knut Arild Hareide, lederen av Stortingets 22. juli-komité, har startet en boikottaksjon mot aviser som har bilde av Breivik på forsiden.